stanford-oval/wikipedia huggingface dataset:
נצרות ודרוזים
רקע היסטורי

הנצרות והדרוזים הן דתות אברהמיות החולקות קשר מסורתי היסטורי, עם כמה הבדלים תאולוגיים עיקריים. שתי הדתות חולקות מקום מוצא משותף במזרח התיכון, והן מונותאיסטיות. שתי הדתות מכבדות את ישו.
הנצרות היא דת מונותאיסטית אברהמית המבוססת על חייו ותורתו של ישו. חסידיו, הידועים כנוצרים, מאמינים שישו הוא המשיח, שביאתו כמשיח התנבאה בברית הישנה, ונכתבה בברית החדשה. כתבי הקודש העיקריים של הנצרות הם התנ"ך והברית החדשה. זוהי הדת הגדולה בעולם עם כ-2.4 מיליארד מאמינים.
יתרו כהן מדין נחשב לאב קדמון של הדרוזים, המייסד הרוחני והנביא הראשי. הדת הדרוזית היא דת מונותיאיסטית ואברהמית המבוססת על תורתם של חמזה בן-עלי בן-אחמד והח'ליף הפאטימי השישי אל-חאכם בִאַמְר אללה, ופילוסופים יוונים כמו אפלטון, אריסטו, פיתגורס וזנון מכתיון. איגרות החוכמה הן הטקסט הבסיסי של האמונה הדרוזית. למרות שהאמונה התפתחה במקור מתוך האסלאם האיסמעילי, הדרוזים אינם מזדהים כמוסלמים ואינם רואים עצמם עוד מוסלמים. מספר הדרוזים ברחבי העולם הוא בין 800,000 למיליון, כאשר רובם המכריע מתגוררים בלבנט.
מבחינה היסטורית היחסים בין הדרוזים לנוצרים התאפיינו בשיתוף פעולה ובדו קיום, לצד תקופות חריגות של עימותים קשים ומעשי אלימות כולל מעשי טבח שביצעו הדרוזים בנוצרים במרד הר הלבנון, ומעשי טבח הדדיים במלחמת האזרחים בלבנון.
המרת דת של דרוזים לנצרות הייתה מקובלת בעבר באזור הלבנט. במהלך מאות השנים אימצו כמה מהדרוזים את הנצרות, כמו חלק מחברי שושלת שיהאב, וכן שבט אבי-לאמה.
הקתולים המרונים והדרוזים ייסדו את לבנון המודרנית בתחילת המאה ה-18, באמצעות מערכת שלטונית וחברתית המכונה "הדואליזם המרוני–דרוזי" בסנג'ק הר הלבנון (אנ'). מגע בין נוצרים (בני הכנסיות המרוניות, האורתודוקסיות המזרחיות, המלכיתיות ואחרות) לבין הדרוזים הוביל לחיים משותפים של דרוזים ונוצרים בכפרים ועיירות בהר הלבנון, שוף, ג'בל אל-דרוז, באזור הגליל, הכרמל, ורמת הגולן.
דמויות דת

הדוקטרינה הדרוזית מלמדת שיש "להעריך ולשבח" את הנצרות, שכן כותבי הבשורה נחשבים כ"נושאי החוכמה". האמונה הדרוזית משלבת כמה מרכיבים של הנצרות, בנוסף לאימוץ אלמנטים נוצריים על איגרות החוכמה. שתי הדתות מכבדות את ישו, יוחנן המטביל, גאורגיוס הקדוש, אליהו, לוקאס, איוב ודמויות נפוצות נוספות. דמויות בברית הישנה כמו אדם, נח, אברהם, משה ויתרו נחשבים לנביאי אלוהים חשובים באמונה הדרוזית, בהיותם בין שבעת הנביאים (כולל ישו והנביא מוחמד) שהופיעו בתקופות שונות בהיסטוריה.
הדרוזים מכבדים את ישו "בן יוסף ומרים" ואת ארבעת תלמידיו, שכתבו את הבשורות. לפי הדוקטרינה הדרוזית, ישו נחשב לאחד מנביאי אלוהים החשובים, בהיותו בין שבעת הנביאים שהופיעו בתקופות שונות בהיסטוריה. על פי כתבי היד הדרוזים ישו הוא האימאם הגדול ביותר והתגלמות התבונה האולטימטיבית (אל-עקל) על פני כדור הארץ והעיקרון הקוסמי הראשון (אל-חד), ורואה בישו וחמזה בן-עלי כגלגוליה של אחת מחמשת הכוחות השמימיים הגדולים, המהווים חלק מהמערכת האלוהית. במסורת הדרוזית, ישו נודע בשלושה מאפיינים כמשיח: המשיח האמיתי (אל מסיח אל חאק), משיח כל העמים (מסיח אל אומם), ומשיח החוטאים. הדבר נובע, בהתאמה, מהאמונה שישו העביר את מסר הבשורה האמיתי, האמונה שהוא המושיע של כל העמים, והאמונה שהוא מאפשר מחילה לחוטאים.
ישו הוא הדמות המרכזית בנצרות, שבה הוא נחשב למשיח ולבן האלוהים. טבעו, מהותו ומסריו של ישו הם נושא יסודי בתאולוגיה הנוצרית ומהווה את ליבת הדת הנוצרית.
השוואה דתית

במונחים של השוואה דתית, הכנסיות הנוצריות המרכזיות אינן מאמינות בגלגול נשמות, בניגוד לאמונה הדרוזית. האוונגליזם נתפס באופן נרחב כמרכזי באמונה הנוצרית, בניגוד לדרוזים שאינם מקבלים מומרים. קווי הדמיון בין הדרוזים לנוצרים כוללים מאפיינים משותפים בהשקפתם על נישואים מונוגמים, וכן איסור גירושין ונישואים מחדש, בנוסף לאמונה באחדות האל ובתאופניה (התגלות מוחשית של האל).
גם הכנסיות הנוצריות המרכזיות וגם הדרוזים אינן דורשות מילת גברים, למרות שמילת גברים נהוגה בדרך כלל במדינות נוצריות רבות ובקהילות נוצריות רבות, ובנצרות הקופטית והכנסייה האורתודוקסית האתיופית והכנסייה האורתודוקסית האריתריאית כטקס מעבר. מילת גברים נהוגה גם כן בקרב הרבה דרוזים, אך כמסורת תרבותית, שכן לברית המילה אין משמעות דתית באמונה הדרוזית.
ראו גם

ערבים נוצרים
דרוזים
הלב הזה, המשומש

הלב הזה, המשומש הוא אלבום האולפן הרביעי של איה כורם, שיצא בשנת 2015. כמעט את כל השירים כתבה והלחינה כורם בעצמה, והיא אף הפיקה את האלבום באופן עצמאי, יחד עם בן-זוגה אדם בן אמיתי.
האלבום הוקלט כבר בשנת 2013, אך בשל סכסוך בין כורם לבין חברת התקליטים "עננה" היא הוציאה את האלבום רק כעבור שנתיים; יום לאחר שהשתחררה כורם מהחוזה שלה, ב-5 בינואר 2015, יצא האלבום, אותו היא הציעה להאזנה ולהורדה ללא תשלום באתר הרשמי שלה.
עם צאתו, קיבל האלבום ביקורות חיוביות ממבקרי המוזיקה[דרוש מקור].
סינגלים

הסינגל הראשון שיצא הוא "עכשיו אתה" ששוחרר בפברואר 2013 בליווי קליפ. במאי 2013 שחררה את הסינגל השני "מהנדסת מחשבים" שלווה בקליפ אנימציה מצויר ולווה במשחק. את השיר היא כתבה על בן זוגה לשעבר שעזב אותה לטובת מהנדסת מחשבים.
באוגוסט 2013 שחררה את השיר "לילה טוב" בדואט עם הזמר גידי גוב כסינגל. הסינגל התקבל בברכה ונכנס לרשימת ההשמעות הארצית[דרושה הבהרה]. גם לשיר זה יצא קליפ.
באוקטובר 2013 שחררה את הסינגל הרביעי והאחרון שהוא "ציפור זהב". את השיר כתב חיים נחמן ביאליק, והלחן הוא של כורם. השיר השתתף בפסטיבל הזמר והפזמון 2013 שנערך כמה חודשים קודם. גם לשיר זה צולם קליפ.
רשימת השירים

כל השירים נכתבו והולחנו על ידי איה כורם (למעט היכן שמצוין אחרת).
| הלב הזה, המשומש> מס' | הלב הזה, המשומש> שם | הלב הזה, המשומש> מילים | הלב הזה, המשומש> הערות | הלב הזה, המשומש> משך | הלב הזה, המשומש>  | הלב הזה, המשומש>  | הלב הזה, המשומש>  | הלב הזה, המשומש>  | הלב הזה, המשומש>  |
| --- | --- | --- | --- | --- | --- | --- | --- | --- | --- |
| 1. | הלב הזה, המשומש  |   |   |   |  |  |  |  |  |
| 2. | עוד פעם לבד  | יענקל'ה רוטבליט |   |   |  |  |  |  |  |
| 3. | ציפור זהב  | חיים נחמן ביאליק |   |   |  |  |  |  |  |
| 4. | לילה טוב  |   | עם גידי גוב |   |  |  |  |  |  |
| 5. | מהנדסת מחשבים  |   |   |   |  |  |  |  |  |
| 6. | עכשיו אתה  |   |   |   |  |  |  |  |  |
| 7. | לאט לאט  |   |   |   |  |  |  |  |  |
| 8. | מחכה לעונש  |   |   |   |  |  |  |  |  |
| 9. | סוף סוף שלום  |   | עם אביב נוימן |   |  |  |  |  |  |
| 10. | שיר אחד בשבילי  |   |   |   |  |  |  |  |  |
הלל ליכטנשטיין

| --- | --- |
אין תמונה חופשית
 לידה:  1815 י"א בכסלו ה'תקע"ה וועטש, הונגריה
 פטירה:  1891 (בגיל 76 בערך) י' באייר ה'תרנ"א קולומיאה, האימפריה האוסטרו-הונגרית 
 תקופת הפעילות:  ?–1891 
 רבותיו:  החתם סופר 
 חתנים:  הרב עקיבה יוסף שלזינגר
 
רבי הלל ליכטנשטיין (מכונה "בעל משכיל אל דל" על שם ספרו וכן "רבי הלל מקולומיאה" ע"ש עירו; י"א בכסלו ה'תקע"ה, 24 בנובמבר 1814 - י' באייר ה'תרנ"א, 18 במאי 1891) היה מתלמידי החת"ם סופר, כיהן כאב"ד מרגרטן, קלויזנבורג, סיקסו וקולומיאה. גדול קנאי הונגריה בימיו.
ביוגרפיה

נולד בעיר וועטש (Vágvecse) בהונגריה (כיום סלובקיה) לרבי ברוך בנדיקט ליכטנשטיין. למד בפרשבורג, מקום שבו אביו היה אב בית הדין הרבני, צאצא ל-26 דורות של רבנים פולנים. הוא למד חמש שנים אצל החת"ם סופר. נישא בתקצ"ז (1837) לרייזל בת הנגיד דוד בן קולונימוס קאליש מהעיר גלנטה, בה התקיימה החתונה.
שהה בגלנטה 13 שנים, במהלכן פתח שם ישיבה וניהל אותה עם 30 לומדים בין השנים 1837–1850. כאשר התפנה כיסא הרבנות במרגיטה, לאחר עזיבתו של הרב שלמה זלמן מינצנט, רצו ראשי הקהילה למנות כרב את הרב יהושע אהרן צבי ויינברגר (המהריא"ץ). הרב ויינברגר, גם הוא מתלמידי רבי משה סופר, סירב מפני שחותנו ביקש מחתניו שלא יקבלו עליהם משרת רבנות בחייו, והוא פעל למינויו של חברו, הרב ליכטנשטיין, כך שבשנת תר"י (1850) מונה ל"ראב"ד מרגרטן והגליל".
שנה מאוחר יותר נבחר לרבה של קלויזנבורג, שם התבלט בהתנגדות לניאולוגים. דבר זה הביא לסכסוך עם הרב אברהם פרידמן ששימש בתפקיד הרב הראשי של טרנסילבניה בקרלסבורג לאחר שנתמנה לתפקיד בידי השלטונות. הרב ליכטנשטיין לא הסכים לקבל את מרותו וחשד בו שהוא הולך בדרכו של הרב אהרן חורין מארד. העימות ביניהם הגיע לשיא כשהרב אברהם פרידמן נאם בקלוז' בהונגרית. הוא התלונן אצל השלטונות שלא הוגשה בקשה רשמית מצד קהילת קלויזנבורג למינויו, והרב ליכטנשטיין נאלץ לעזוב את משרתו. הרב ליכטנשטיין הסתכסך גם עם הרב עזריאל הילדסהיימר שניסה להנהיג דרשות בגרמנית, המובנת לקהל המתפללים.
לאחר שנאלץ הרב ליכטנשטיין לעזוב את קלויזנבורג עבר לאוראדיה (גרוסוורדיין) וישב שם בחיי דחקות אצל הנגיד לייב פרנקל. הרב ויינברגר ופרנקל פעלו אצל ראשי קהילת מרגיטה שיסכימו לקבל עליהם שוב את הרב ליכטנשטיין כרבם. הפעם הייתה התנגדות של חלק מראשי הקהילה כיוון שחשו עלבון על כך שהרב ליכטנשטיין נטש אותם לאחר כשנה לטובת קהילה אחרת, אף שמדובר בעיר גדולה יותר. המהריא"ץ ולייב פרנקל שכנעו את המתנגדים למינוי ובסופו של דבר הרב ליכטנשטיין מונה שנית בתרי"ט (1859) לרבנות זו.
לאחר שבתר"ך (1860) נפטר חותנו העשיר של הרב ויינברגר, שנותר בחוסר כל, הרב ליכטנשטיין העביר אליו בתרכ"ב את רבנות מרגיטה ועבר לכהן כרב בסיקסו בצפון-מזרח הונגריה. בתרכ"ח (1868) נבחר כרבה של קהילת קולומיאה בגליציה, ומכאן כינויו "ר' הלל קולומאייר".
בתרמ"ג (1883) היה מיוזמי כנס רבנים בלבוב שבו נוסדה "חברת מחזיקי הדת". התנגד להשתלבות היהודים בתרבות המקומית בגולה וללימוד שפת המדינה. השקפה זו הייתה בסיס לכנס הרבנים במיכאלוביץ שאותו ארגן עם חתנו. סמוך לאותה תקופה נקלע למחלוקת חריפה עם הרבי מוויז'ניץ בנושאי שחיטה.
הרב ליכטנשטיין שלח לחתנו, הרב עקיבה יוסף שלזינגר, סכום כסף שהספיק לרכישת 10 חלקות אדמה בפתח תקווה וייעד אותן לבני משפחתו. כשנודע לו שאי תשלום מיסים שנתיים על האדמה יגרום להפקעתה על ידי השלטון העות'מאני, העבירן ליעקב בלומנטל ולרב יוסף חיים זוננפלד, ראשי כולל הונגריה בירושלים. לאחר מותו מכר הכולל את נחלתו בניגוד לרצונו ועל אף המחאות התקיפות של חתנו.
חיים אישיים

היה נשוי ולרייזל, ולהם ארבעה ילדים:
ברוך בענדיט.
יונתן בנימין.
ליבע - אשת הרב עקיבה יוסף שלזינגר.
הדסה.
ספריו

הרב ליכטנשטיין הוציא לאור מספר ספרי מוסר וכן ספר תשובות:
שירי משכיל
משכיל אל דל
אבקת רוכל
עת לעשות
מקרי דרדקי
שו"ת בית הילל
מראה הילדים
לקריאה נוספת

הרב פנחס מילר, עולמו של אבא, הוצאת הוד, ירושלים תשד"מ
הרב אברהם חיים לוינסון, קודש הילולים לה', קורות חייו, ירושלים תשנ"א
צבי הרש הלר, בית הלל, מונקץ', 1893
הערות שוליים

↑  קודש הילולים לה', עמ' רפט
| --- | --- |
בקרת זהויות :  NLI: 987007309112605171  GND: 1048018830  ISNI: 0000 0001 1971 0780  LCCN: n84182625  NTA: 29819211X  VIAF: 67876035   WorldCat (עם VIAF): 67876035
הליום להמונים

"הליום להמונים" הוא אלבומה הראשון של להקת האוונגרד הישראלית "שממל", שיצא ב-23 ביולי 2011.
למעשה, חלקים ממנו פורסמו כבר ב-2008 וחומרים ממנו שולבו בהופעות החל משנת 2004. האלבום מורכב מיצירות שונות שהיו להצלחות בהופעות החיות. האלבום הוקלט בטכנולוגיה מיושנת של רשמקול כדי לתת למוזיקה גוון סאונד ייחודי.
השיר הסוגר, מעשה בלביבות, הוא גרסת כיסוי של שיר ילדים לחנוכה שכתבו תלמה אליגון-רוז וחנה פרנקל.
רשימת השירים

| הליום להמונים> מס' | הליום להמונים> שם | הליום להמונים> משך | הליום להמונים>  | הליום להמונים>  | הליום להמונים>  | הליום להמונים>  | הליום להמונים>  | הליום להמונים>  | הליום להמונים>  |
| --- | --- | --- | --- | --- | --- | --- | --- | --- | --- |
| 1. | הליום להמונים  | 4:28 |  |  |  |  |  |  |  |
| 2. | ואן גוך  | 4:18 |  |  |  |  |  |  |  |
| 3. | טיוטה לשיר מלחמה מאוחר  | 4:04 |  |  |  |  |  |  |  |
| 4. | שיר הפסנתרן הבלתי סביר  | 3:07 |  |  |  |  |  |  |  |
| 5. | שנסונייר  | 3:18 |  |  |  |  |  |  |  |
| 6. | Apple Sauce  | 5:30 |  |  |  |  |  |  |  |
| 7. | התפתחות שלילית  | 4:30 |  |  |  |  |  |  |  |
| 8. | שלום, חבר  | 5:24 |  |  |  |  |  |  |  |
| 9. | סופרמן  | 4:05 |  |  |  |  |  |  |  |
| 10. | ציפה  | 3:37 |  |  |  |  |  |  |  |
| 11. | מעשייה לזכר השבת  | 6:19 |  |  |  |  |  |  |  |
| 12. | היא  | 4:34 |  |  |  |  |  |  |  |
| 13. | רצועה 13  | 0:14 |  |  |  |  |  |  |  |
| 14. | מעשה בלביבות  | 3:29 |  |  |  |  |  |  |  |
| משך כולל: | משך כולל: | 56:49 |  |  |  |  |  |  |  |
מבצעים באלבום

דרור ויידמן – שירה וסקסופון
יניב רווה - גיטרה ושירה
שם חממי - גיטרות ושירה
אייל רווה - גיטרה באס
רן גנז – תופים
מיכאל שוורץ - קלידים, אקורדיון ושירה
אורי טבצ'ניק - סקסופון, שירה וכלי הקשה
ליעד כהן – חצוצרה ושירה
גל דהן - סקסופון וקלרינט
יונתן רובין - סקסופון ושירה
מעיין מילוא – טרומבון ושירה
דיסקוגרפיה של זד

| דיסקוגרפיה של זד |
| --- | --- |
 
 אלבומי אולפן ↙:  3
 מיני-אלבומים ↙:  3
 סינגלים ↙:  30
 וידאו קליפים ↙:  10
 רמיקסים ↙:  29
המפיק הרוסי-גרמני זד פרסם שני אלבומי אולפן, תשעה וידאו קליפים, שלושה מיני-אלבומים, עשרים וחמישה סינגלים, ועשרים ושבעה רמיקסים.
אלבומי אולפן

| שם | פרטי אלבום | מיקומי שיא במצעדים> גרמניה | מיקומי שיא במצעדים> אוסטרליה | מיקומי שיא במצעדים> קנדה | מיקומי שיא במצעדים> יפן | מיקומי שיא במצעדים> שוודיה | מיקומי שיא במצעדים> בריטניה | מיקומי שיא במצעדים> בריטניה (דאנס) | מיקומי שיא במצעדים> ארצות הברית | מיקומי שיא במצעדים> ארצות הברית (דאנס) | מכירות |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Clarity |  פורסם: 2 באוקטובר 2012  חברת תקליטים: אינטרסקופ  פורמטים: CD, LP, הורדה דיגיטלית | — | — | — | 77 | 30 | 104 | 8 | 32 | 2 |  ארצות הברית: 208,000 |  |  |  |
| True Colors |  פורסם: 18 במאי 2015  חברת תקליטים: אינטרסקופ  פורמטים: CD, LP, הורדה דיגיטלית | 50 | 19 | 6 | 13 | 14 | 42 | 4 | 4 | 1 |  |  |  |  |
"—" מציין שהתקליט לא יצא או לא נכנס למצעד בשטח זה.
מיני-אלבומים

| כותרת | פרטים |
| --- | --- |
Autonomy :  פורסם: 28 במרץ 2011  חברת תקליטים: באגאייד  פורמט: הורדה דיגיטלית
Shave It – The Aftershave :  פורסם: 8 בנובמבר 2011  חברת תקליטים: האווסלה  פורמט: הורדה דיגיטלית
Spectrum :  פורסם: 31 יולי 2012  חברת תקליטים: אינטרסקופ  פורמט: הורדה דיגיטלית
סינגלים > כאמן אורח

| שם | שנה | מיקומי שיא> גרמניה | מיקומי שיא> אוסטרליה | מיקומי שיא> אוסטרליה | מיקומי שיא> קנדה | מיקומי שיא> אירלנד | מיקומי שיא> יפן | מיקומי שיא> ניו זילנד | מיקומי שיא> שוודיה | מיקומי שיא> בריטניה | מיקומי שיא> ארצות הברית | תארים | אלבום |
| --- | --- | --- | --- | --- | --- | --- | --- | --- | --- | --- | --- | --- | --- |
| "Break Free"   (אריאנה גרנדה מארחת את זד)  | 2014 | 12 | 3 | 5 | 5 | 9 | 19 | 5 | 6 | 16 | 4 |  גרמניה: זהב  אוסטרליה: 2× פלטינה  בריטניה: זהב  שוודיה: 4× פלטינה  קנדה: 2× פלטינה  ארצות הברית: 3× פלטינה  יפן: פלטינה  ניו זילנד: זהב | My Everything |
| "Starving"   (היילי סטיינפלד מארחת את גריי וזד)  | 2016 | 47 | 5 | 31 | 9 | 8 | — | 5 | 15 | 5 | 12 |  גרמניה: זהב  אוסטרליה: 2× פלטינה  בריטניה: פלטינה  שוודיה: פלטינה  קנדה: 3× פלטינה  ארצות הברית: 2 פלטינה  ניו זילנד: זהב | Haiz |
"—" מציין שהתקליט לא יצא או לא נכנס למצעד בשטח זה.
הופעות אחרות

| שם | שנה | אלבום |
| --- | --- | --- |
| "Changes"  (בהשתתפות צ'מפיונס) | 2011 | Skrillex Presents Free Treats Volume: 001 |
| "Codec"  | 2013 | Now You See Me soundtrack |
| "Into the Lair"  | 2013 | The Mortal Instruments: City of Bones soundtrack |
| "Boom Boom" | 2018 | פיץ' פרפקט 3 |
| "One Strange Rock" | 2018 | One Strange Rock |
הפקות

| שם | שנה | אמן | אלבום |
| --- | --- | --- | --- |
| "I Don't Like You" | 2012 | אווה סימונס | EVA-LUTION |
| "Beauty and a Beat" | 2012 | ג'סטין ביבר | Believe |
| "Heaven" | 2013 | נמיאה אמורו | Feel |
| "G.U.Y." | 2013 | ליידי גאגא | Artpop |
| "Aura" | 2013 | ליידי גאגא | Artpop |
| "Donatella" | 2013 | ליידי גאגא | Artpop |
| "Love's Just a Feeling" | 2016 | לינדזי סטירלינג | Brave Enough |
| "Dangerous Night" | 2018 | 30 Seconds to Mars | America |
| "Never Really Over" | 2019 | קייטי פרי | Smile |
רמיקסים

| שם | שנה | אמן מקורי |
| --- | --- | --- |
| "No Regrets" | 2010 | ארברה בלאס |
| "Witch Doktor" | 2010 | ארמנד ואן הלדן |
| "Nothin' on You" | 2010 | B. o.B |
| "This Year" | 2010 | דן תומאס |
| "Facebook Love" | 2010 | דוד מאי |
| "Nasty" | 2010 | אריק דקס |
| "Weapon of Choice" | 2010 | פאטבוי סלים |
| "I Feel Untouched" | 2010 | FLX |
| "Speedy P" | 2010 | פרויין וון ברויין |
| "Ho's & Disco's" | 2010 | לאקי דייט |
| "Love Key 2010" | 2010 | מוסא קלארק |
| "Icarus Lives!" | 2010 | פריפרי |
| "Scary Monsters and Nice Sprites" | 2010 | סקרילקס |
| "WEEKENDS" | 2010 | סקרילקס |
| "Kid Yourself" | 2010 | אס אל קורטיז ורדיו ג'ק |
| "The Time (Dirty Bit)" | 2010 | בלאק אייד פיז |
| "Latin Fever" | 2010 | וולפגנג גרטנר |
| "Ass on the Floor" | 2011 | דידי - דירטי מאני |
| "Marry the Night" | 2011 | ליידי גאגא |
| "Born This Way" | 2011 | ליידי גאגא |
| "Save the World" | 2011 | Swedish House Mafia |
| "Breakn' a Sweat" | 2012 | סקרילקס |
| "Clarity" | 2013 | זד |
| "Alive" | 2013 | אמפיר אוף סאן |
| "Rude" | 2014 | מג'יק! |
| "Stay the Night" | 2014 | זד |
| "Let Me Love You" | 2016 | די ג'יי סנייק |
| "Lost in Japan" | 2018 | שון מנדס |
| "365" | 2019 | זד וקייטי פרי |
וידאו קליפים > כאמן מוביל

| שם | שנה | במאי | תאריך פרסום | חברת הקלטות |
| --- | --- | --- | --- | --- |
| "Slam the Door"   | 2012 | ג'סטין ניזר | 12 ינואר 2012 | האווסלה |
| "Spectrum  (בהשתתפות מת'יו קומה) | 2012 | פטרו | 15 אוגוסט 2012 | אינטרסקופ |
| "Stache"   | 2012 | רובוטו | 2 באוקטובר 2012 | אינטרסקופ |
| "Clarity"   (בהשתתפות פוקסס)  | 2013 | ג'ודב | 11 ינואר 2013 | אינטרסקופ |
| "Stay the Night"   (בהשתתפות היילי ויליאמס)  | 2013 | דניאל קלאוד קמפוס | 23 ספטמבר 2013 | אינטרסקופ |
| "Find You"   (בהשתתפות מת'יו קומה ומרים בריינט)  | 2014 | ג'ודב | 16 מרץ 2014 | אינטרסקופ |
| "I Want You to Know"   (בהשתתפות סלינה גומז)  | 2015 | ברנט בונקורסו | 10 במרץ 2015 | אינטרסקופ |
| "Beautiful Now"   (בהשתתפות ג'ון בליון)  | 2015 | ג'ודב | 11 ביוני 2015 | אינטרסקופ |
| "Stay"   (בהשתתפות אלסיה קארה) | 2017 | טים מאטיה | 18 באפריל 2017 | אינטרסקופ |
| "The Middle"   (בהשתתפות מארן מוריס וגריי)  | 2018 | דייב מאיירס | 21 בפברואר 2018 | אינטרסקופ |
| "365"   (בהשתתפות קייטי פרי)  | 2019 | וורן פו | 14 בפברואר 2019 | אינטרסקופ |
| "Good Thing"   (בהשתתפות קלאני) | 2019 | וורן פו | 3 באוקטובר 2019 | אינטרסקופ |
וידאו קליפים > כאמן אורח

| שם | שנה | במאי | תאריך פרסום | חברת הקלטות |
| --- | --- | --- | --- | --- |
| "Break Free"   (אריאנה גרנדה בהשתתפות זד) | 2014 | כריס מארס פיליארו | 12 אוגוסט 2014 | ריפבליק |
| "Starving"    (היילי סטיינפלד בהשתתפות גריי וזד) | 2016 | דארן קרייג | 27 ספטמבר 2016 | ריפבליק |
הערות שוליים

↑  "Sverigetopplistan - Sveriges Officiella Topplista" (To access, enter the search parameter "Zedd" and select "Search by Keyword"). Sverigetopplistan. נבדק ב-23 במרץ 2018. {{cite web}}:  (עזרה)
↑  有料音楽配信認定　一般社団法人 日本レコード協会 (ביפנית). Recording Industry Association of Japan. נבדק ב-26 באפריל 2018. {{cite web}}:  (עזרה) Note: To retrieve all single certifications, 1) type in ゼッド in the box "アーティスト", 2) click 検索
↑  "ARIA Chart Watch #503". auspOp. 15 בדצמבר 2018. נבדק ב-15 בדצמבר 2018. {{cite web}}:  (עזרה)
↑  "IRMA – Irish Charts". Irish Recorded Music Association. נבדק ב-19 באוקטובר 2019. {{cite web}}:  (עזרה)
| זד |
| --- | --- | --- |
| דיסקוגרפיה | דיסקוגרפיה |  |
| Clarity | "Shave It" • "Spectrum" • "Clarity" • "Stay the Night" • "Push Play" |  |
| True Colors | "I Want You to Know" • "Beautiful Now" • "Papercut"  • "True Colors" |  |
| השתתפות בסינגלים | "Break Free" • "Starving" • "365" |  |
| סינגלים שיווקיים | "Addicted to a Memory" • "Bumble Bee" |  |
| שירים נוספים | "Find You" • "Candyman" • "Stay" • "Get Low" • "The Middle" • "Happy Now" • "Lost in Japan (Remix)" • "Good Thing" • "Funny" • "Inside Out" |  |
| הפקת סינגלים | "I Don't Like You" • "Beauty and a Beat" • "Heaven" • "Artpop" ("G.U.Y." • "Aura") |  |
פיגוע הירי בחדרה (2022)

| חלק מגל הטרור 2022, פיגועי טרור נגד ישראלים בישראל ובשטחים ב-2022 |
| --- | --- |

 תאריך:  27 במרץ 2022
 תאריך עברי:  כ"ה באדר ב' ה'תשפ"ב
 מקום:  רחוב הרברט סמואל, חדרה
 מטרה:  ישראלים
 קואורדינטות:  32°26′17″N 34°54′43″E﻿ / ﻿32.438055555556°N 34.911944444444°E﻿ / 32.438055555556; 34.911944444444
 סוג:  פיגוע ירי
 נשק:  אקדחים, נשק אוטומטי
 הרוגים:  2
 פצועים:  5
 מבצע:  המדינה האסלאמית המדינה האסלאמית איימן ואיברהים אגבריה
 מספר מפגעים:  2
 מניע:  טרור אסלאמי, תמיכה בדאעש
 he
 
פיגוע הירי בחדרה היה פיגוע ירי שביצעו שני מחבלים ערבים-ישראלים ב-27 במרץ 2022 כחלק מגל הטרור 2022 בישראל, ברחוב הרברט סמואל בחדרה. בפיגוע נרצחו שני שוטרי משמר הגבול יזן פלאח ושיראל אבוקרט, ונפצעו חמישה ישראלים. שני המחבלים נורו ונהרגו במקום, לאחר קרב יריות עם שוטרי משמר הגבול.
הפיגוע הוא הראשון בעיר מאז אוגוסט 2019, אז אזרח ירדני נעצר לאחר שניסה לבצע פיגוע דקירה בעיר, והפיגוע הקטלני הראשון בעיר מאז 2005.
רקע

הפיגוע אירע פחות משבוע לאחר הפיגוע המשולב בבאר שבע, שבו בדואי תושב חורה, שריצה בעבר עונש מאסר בישראל עקב תמיכה בארגון הטרור המדינה האסלאמית, רצח ארבעה אזרחים ישראלים.
הפיגוע אירע בעיצומה של פסגת הנגב - ועידת פסגה שבה נפגשו לראשונה בישראל שרי החוץ של ישראל, ארצות הברית, איחוד האמירויות הערביות, בחריין, מצרים ומרוקו, במסגרת שיתוף פעולה ישראלי-ערבי נגד איראן.
הפיגוע

ב-27 במרץ 2022, סמוך לשעה 20:30, שני מחבלים בני דודים ממשפחת אגבאריה, ערבים-ישראלים מאום אל-פחם, הבחינו במכוניתם בקבוצת שוטרי מג"ב המחכים בתחנת האוטובוס הסמוכה, עצרו את מכוניתם, התקדמו לעברם ופתחו באש אקדחים ברחוב הרברט סמואל שבחדרה. לאחר מכן לקחו את כלי הנשק האוטומטיים (רובי M16) מהשוטרים הפגועים והמשיכו לירות לעבר אנשים אחרים. מהירי נרצחו שני לוחמי משמר הגבול, יזן פלאח ושיראל אבוקרט, ונפצעו חמישה, שניים מהם במצב קשה ושלושה במצב בינוני. הירי פגע גם ברכבים סמוכים, אך הנוסעים לא נפגעו.
אחד מהחיילים שנפצעו בפיגוע, שני לוחמי ימ"ס של משמר הגבול ומפקדם, אשר ישבו במסעדה סמוכה, ואיש שטח של השב"כ שהיה במאפייה סמוכה, שמעו את קולות הירי, הסתערו על המחבלים וחיסלו אותם.
המחבלים תכננו לבצע מסע הרג המוני. על גופותיהם ובסביבתם נמצא כלי נשק, אקדחים, סכינים, מחסניות מלאות ואף ארגז תחמושת עם 1,100 כדורי 5.56 מ"מ צה"ליים גנובים.
כל מהלך הפיגוע והריגת המחבלים נמשכו כדקה וחצי בסך הכול ותועדו במצלמת אבטחה.
אחד משני המחבלים, אברהים אגבאריה, ריצה בעבר עונש מאסר בעקבות ניסיון הצטרפות לארגון הטרור דאעש בסוריה, שלקח מאוחר יותר אחריות על הפיגוע. המחבלים, איימן אגבאריה ואברהים אגבאריה, נשבעו אמונים לח'ליפה השלישי של המדינה האסלאמית אבו חסן אל-האשמי לפני הפיגוע כשברקע דגל הארגון.
אחד הלוחמים שחיסלו את המחבלים, עם ראש הממשלה והמפכ"ל
הרכב בו הגיעו המחבלים
הנשק והתחמושת שנמצאו במקום הפיגוע
רש"ט יזן פלאח ורש"ט שיראל אבוקרט, השוטרים שנרצחו בפיגוע
לאחר הפיגוע

ראש ממשלת ישראל נפתלי בנט הגיע לתחנת המשטרה בחדרה, שם נפגש עם אחד משני הלוחמים שחיסלו את המחבלים.
שר החוץ יאיר לפיד עדכן את משתתפי פסגת הנגב בפרטי הפיגוע. הם גינו אותו פה אחד שכל ושלחו תנחומים למשפחות הנרצחים.
חמשת הפצועים פונו לבית החולים הלל יפה ושני הפצועים באורח קשה נשלחו לניתוח. שני ההרוגים הובאו למנוחות בליווי אלפי אזרחים, שרי הממשלה וקצינים.
המדינה האסלאמית (דאעש) לקחה אחריות על הפיגוע. לאחר גילוי זהותם של המחבלים, נעצרו שני קרובי משפחה שלהם על ידי כוחות הביטחון מתוך חשד לקשר לפיגוע. בוצעו חיפושים בכמה בתים באום אל-פחם, שם נתפסו אקדח ורובה איירסופט, מכשירי סלולר, מסמכים, מחשבים, טבעות וספרים המזוהים עם דאעש. חמאס, חזבאללה והג'יהאד האסלאמי הפלסטיני שיבחו את הפיגוע.
לאחר דיון מיוחד שערך שר הביטחון בני גנץ, בהשתתפות הרמטכ"ל רב-אלוף אביב כוכבי, ראש השב"כ רונן בר, המפכ"ל קובי שבתאי וראש אמ"ן אלוף אהרון חליוה, צה"ל הוחלט להקפיץ גדודי תגבור לאוגדת איו"ש. המשטרה הודיעה כי היא מקדמת גיוס של שש פלוגות מילואים של משמר הגבול וראש הממשלה בנט הורה על צעדים נוספים.
בלילה שלאחר הפיגוע, הושלכו אבנים לעבר מסגד במע'אר, סמוך לביתו של מנסור עבאס. לפי ההערכה מדובר בנקמה מצד תושבים דרוזים ביישוב על רקע הפיגוע. בג'אלוד, כ-15 אלמונים הציתו 8 כלי רכב, יידו אבנים לעבר בתי תושבים, וריססו כתובות תג מחיר: "נקמה" ו"לא שותקים על רצח אחינו".
עיריית אום אל-פחם פרסמה הודעת תנחומים והשתתפות בצער משפחות שני המחבלים, תושבי העיר. בעקבות סערה תקשורתית והוראה של משרד הפנים ההודעה הוסרה. העירייה טענה כי מדובר בטעות של משרד יחסי ציבור והדוברות בעירייה. אף על פי שהכחיש את מעורבותו בפרסום ההודעה, ראש העיר סמיר מחאמיד אמר שהוא מגנה את הפיגוע, לוקח אחריות ומתפטר. אך שעתיים לאחר מכן חזר בו מהתפטרותו.
הטעות הכי יפה

הטעות הכי יפה הוא סינגל שהוקלט על ידי הזמר הישראלי איתי לוי. השיר יצא לאור ב-21 במאי 2021, כסינגל שלא מתוך אלבום, על ידי חברת התקליטים רות הפקות.
רקע וכתיבה

השיר נכתב והולחן על ידי רון ביטון ודולי ופן (שגם הפיקו את השיר). השיר הוא בסגנון הפופ אשר משלב בתוכו את סגנון הים-תיכונית, המדבר על זוגיות שהתפרקה, כי הגבר עשה כמה טעויות בדרך, אך כעת, לאחר הפרידה, הוא רוצה אותה ומנסה לחזור אליה. הבחורה החליטה להפרד לחלוטין, והוא, שעדיין אוהב אותה מגדיר אותה כטעות הכי יפה בחייו.
בסמוך לצאתו כסינגל, עלה השיר לרשת הזרמת המדיה ספוטיפיי וצבר מעל ל-4 מיליון צפיות.
וידאו קליפ

הווידאו קליפ הנלווה שצולם לשיר, בוים על ידי דורון סרי והועלה לערוץ היוטיוב של לוי ב-24 במאי 2021, בסמוך לצאת הסינגל. בקליפ משתתפים לוי והדוגמנית דיאן שוורץ.
נכון ליוני 2022, מונה הצפיות של הקליפ עומד על כ-10 מיליון.
מיקומי שיא

|   ‏‏‏  מצעדים שבועיים (2021)> מדינה |   ‏‏‏  מצעדים שבועיים (2021)> מצעד |   ‏‏‏  מצעדים שבועיים (2021)> מיקום שיא |   ‏‏‏  מצעדים שבועיים (2021)>  |
| --- | --- | --- | --- |
|  ישראל | מדיה פורסט ישראל | 8 |  |
|   ‏‏‏  מצעדי סוף-שנה (2021)> מדינה |   ‏‏‏  מצעדי סוף-שנה (2021)> מצעד |   ‏‏‏  מצעדי סוף-שנה (2021)> מיקום שיא |   ‏‏‏  מצעדי סוף-שנה (2021)>  |
| --- | --- | --- | --- |
|  ישראל | מדיה פורסט ישראל | – |  |
|  ישראל | גלגלצ | 22 |  |
|  ישראל | מאקו וטיקטוק | 13 |  |